Végre elérhetõ az államkincstár
Már mûködik a call-center, amelyen keresztül remélhetõleg könnyebb lesz elérni az államkincstárt – ez a jó hír. Az már kevésbé, hogy a Gyõrbe került osztrák–magyar nemzetközi családtámogatási kifizetések tömegében tetemes a késés.
A Magyar Államkincstár (MÁK) nyugat-dunántúli regionális igazgatóságát éveken át nehezen vagy egyáltalán nem érték el az ügyfelek – erre panaszkodtak olvasóink az SMS-rovatban, amelyeket az egyik érintett összegyûjtött és panaszt tett az ombudsmannál. A vizsgálat nem hozott elmarasztaló ítéletet, ám eközben az államkincstár országos fõhatósága szervezni kezdett egy call-centert, amelytõl az országos probléma enyhülését várták.
A tesztidõszak letelt, már üzemel az egri központ, amelyet négy számon lehet hívni: 1/452-2910, 2-es menüpont, 30/344-0045, 70/460-9005 és 20/881-3535. A központ a családtámogatási ügyekkel kapcsolatban helyben ad választ, osztrák–magyar nemzetközi ügyek esetén Gyõrt kapcsolja (néhány nap múlva él csak ez a lehetõség), míg más országok viszonylatában Budapesten veszik fel a telefont.
Takács Tibor, a gyõri regionális MÁK irodavezetõje a Kisalföld kérdésére elmondta: a megyénket érintõ családtámogatási ügyek a regionalizációval nemrég végleg Szombathelyre kerültek, ez régiónkban 160 ezer családot érint. Az elérhetõség megkönnyítésére néhány hete ügyfélhívót vezettek be a Szabolcska utcai igazgatóságon, valamint megerõsítették a szolgálatot, melynek köszönhetõen csökkent a várakozás. Ennek ellenére az irodavezetõ azt kéri, lehetõleg levélben keressék ügyfeleik a hivatalt, a nyomtatványok ma már egyszerûen kezelhetõk, eredetiben semmilyen iratot nem kérnek, és ha hiánypótlásra van szükség, azt mindig idõben jelzik. Telefonon csak a call-center számait tárcsázzák, Gyõrben közvetlenül nincs senki, aki fogadná a hívásokat.
A hazai családtámogatási ügyek regionalizációjával egy hete Gyõrbe kerültek az egész ország osztrák–magyar nemzetközi családtámogatási kifizetései. A jelenlegi adatok szerint nagyjából ötezer család érintett ebben, de ennél több is lehet. Egyelõre problémát jelent, hogy tetemes a késések aránya, számszerûen ezek száma elérheti a háromezret. Takács Tibor reméli, hogy tavaszra sikerül rendezni minden elmaradást. A hazai családtámogatási ügyeket egyébként késedelmek nélkül adták át Szombathelynek.
Az ügyfélhívóval csökkent a várakozás a Szabolcska utcai igazgatóságon.
Gyõr-Moson-Sopron államkincstár